Zápcha (medicína)

Zápcha (iné názvy: konstipácia, obstipácia, hovorovo: zápeka, nesprávne: zácpa) je upchatie hrubého čreva stolicou. Stolica je často suchá a tvrdá, vyprázdňovanie je namáhavé a bolestivé, menej ako trikrát do týždňa. Patrí medzi najčastejšie gastrointestinálne ochorenia. Často sa zápcha musí konzultovať s lekárom, ktorý nasadí liečbu.

Zápchu delíme na akútnu a chronickú.

Akútna zápcha 
Ide o poruchu vyprázdňovania stolice, ktorá trvá niekoľko dni potom, čo boli predchádzajúce stolice pravidelné.

Príčiny akútnej zápchy v tomto prípade môžu byť:

 prekážky alebo zúženie hrubého čreva (nádory, zápaly)
 cestovná alebo situačná zápcha (horúčkovitá choroba, nevhodné toalety, zmena potravy)
 poranenie konečníka (polypy, trhliny, zápaly, bolestivé hemoroidy)

Chronická zápcha 
Chronickú zápchu nemožno podceňovať ako banálnu chorobu. Chronickú zápchu môžu zapríčiňovať o dosť vážnejšie veci. Ako napríklad:

 psychické problémy (depresie, zadržiavanie stolice u malých detí)
 vonkajšie faktory (nedostatok pohybu, zlá strava)
 choroby tráviaceho traktu (nádory, zápaly, polypy)
 neurologické choroby (parkinsonova choroba, nádory mozgu)
 lieky (antibiotikum, vedľajšie účinky liekov)

Diagnostika zápchy 
Po navštívení lekára, lekár vykoná isté vyšetrenia. Ako napríklad:
 pohmat brucha
 odber krvi
 vyšetrenie stolice
 vyšetrenie konečníka (pohmat prstom, rektoskopia)
 ultrazvuk
 vyšetrenie hrubého čreva (kolonoskopia)
 prípadne aj konzultácia so psychológom

Najčastejšie so zápchou sa navštevuje gastroenterológická prípadne chirurgická ambulancia. Po diagnostikovaní prichádza liečba.

Referencie

Iné projekty

Zdroj 
 

Výkaly
Choroby tráviacej sústavy